**Navodila za študente: pristop k izvedbi izpita Interna medicina - praktično delo ob bolniku dne 22. 5. 2020**

1. Študentje 22. 5. 2020 ob 9.50 počakajo v avli fakultete, da se pride ponje in odpelje do predavalnice, v kateri bo potekal izpit.
2. Izpitne pole bodo že razdeljene - študentje se posedejo pred izpitne pole.
3. Študenti položijo študentsko izkaznico na skrajni rob mize ob prehodu, da lahko izvajalec izpita brezstično preveri identiteto študentov in upravičenost k pristopu na izpit.
4. V primeru, da študent s pisanjem zaključi prej kot v času, namenjenem pisanju, počaka, da s pisanjem zaključijo tudi drugi študentje.
5. Po zaključku pisanja študentje zapuščajo prostor drug za drugim (na način, kot so zasedali svoja mesta pred pričetkom izpita) in na poti iz prostora pisanja odložijo test v za to namenjeno škatlo.
6. Po zaključenem izpitu se odvede študente v enakem redu, ki upošteva varnostno razdaljo, iz predavalnice, do vhoda fakultete.
7. O datumu za ustni zagovor bodo študenti naknadno obveščeni.

**POMEMBNO:**

**Študenti morajo podpisati izjavo (priloženo k izpitni poli), s katero jamčijo, da je njihovo zdravje skladno z pravili za pristop k izpitu v času izrednih razmer.**

**Študentje morajo upoštevati varnostno razdaljo in ostale varovalne ukrepe za preprečevanje širjenja nalezljive bolezni - razkužene roke, nošnja zaščitne maske.**